Mõisaküla kalmistu (Jõgeva)

Mõisaküla kalmistu on kalmistu Laiuse kihelkonnas Tartumaal, tänapäevase haldusjaotuse järgi Laiusevälja külas Jõgeva vallas. 

Kalmistu on asutatud 1861. aastal Laiuse Jumalaema Sündimise koguduse juurde õigeusu kalmistuna. 

Kalmistu pindala on 1 hektar. 

Kalmistu värav koosneb tellistest ja maakividest laotud kahest postist ja neid ühendavast tellistest gooti kaarest. Ehitise autor on kunagine koguduse köster Aleksander Välbe (1851–1913). Väravalehed on vabrikusepised ning pärinevad 20. sajandi keskpaigast. 

Kalmistul on 109 metallist hauatähist (neist 22 sepistatud), 6 metallaeda, 9 kivist hauatähist ning 1 kivipiire.Kultuurimälestiste riiklik register – Mõisaküla kalmistu 

1997. aastast on kalmistu riiklik kultuurimälestis.

Kalmistule maetud
Jaan Poska (1835–1882), kunagine koguduse köster, poliitik Jaan Poska isa. Haud on ääristatud sepisaiaga. Rist on varastatud
Aleksander Tomberg, 1924. aasta 1. detsembri riigipöördekatse ajal sõjakoolis langenud kadett (tondipoiss). Haual on maapinnaga tasa olev Vabadusristi kujutisega lubjakivist plaat, mis on üks väheseid seda tüüpi säilinud algseid plaate

Pildid

Viited

Välislingid

Kategooria:Laiuse kihelkonna kalmistud
Kategooria:Jõgeva vald
Kategooria:Jõgeva maakonna kalmistud
Kategooria:Jõgeva maakonna kultuurimälestised
Kategooria:Eesti õigeusu kalmistud